Barbara W. Tuchman

**Barbara Wertheim Tuchman** (Ameriketako Estatu Batuak, 1912ko urtarrilaren 30a –  Greenwich, Connecticut, 1989ko otsailaren 6a) historialaria eta idazlea. Pulitzer saria bi aldiz irabazi zuen, *The Guns of August* (1962) eta *Stilwell and the American Experience in China* (1971) liburuekin.

## Biografia 
Maurice Wertheim bankariaren eta Alma Morgenthauen alaba zen. Aita aberastasun eta ospe handiko gizona zen: *The Nation* aldizkariaren jabea, Amerikako Batzorde Juduaren lehendakaria, arte-bildumagile ospetsua eta Theatre Guild-en sortzailea. Barbararen ama Henry Morgenthau-ren alaba zen, Woodrow Wilsonen enbaxadorea Otomandar Inperioan.

Lucy Fitch Perkins eta G.A. Hentyren liburuek eragin handia izan zuten Barbara Wertheim-engan adin goiztiarrean, baita Alexandre Dumasen eleberri historikoak ere. Walden School-en ikasi zuen, Manhattango Upper West Side-n, eta 1933an Radcliffe College-n historia eta literatura ikasi zituen. The Nation aldizkariko korrespontsal aritu zen Valentzia eta Madrilen Espainiako Gerra Zibila kontatuz. Bere lehen liburua Espainiako esperientziatik atera zuen: *The Lost British Policy: Britain and Spain Since 1700* (1938).

1940an, Lester R. Tuchman internista, ikertzaile eta medikuarekin ezkondu zen. Harekin ezkondutakoan bere ezkonaurreko deitura (Wertheim) inizial bihurtu zuen eta aurrerantzean Barabara W. Tuchman izena erabili zuen. Hiru alaba izan zituzten, Lucy Tuchman Eisenberg, Jessica Tuchman (gero Matthews), eta Alma Tuchman, eta Carnegie Endowment for International Peace lehendakari bihurtu zen. 

Bigarren Mundu Gerran, AEBetako Gerrako Informazio Bulegoan aritu zen, propaganda jardueretara dedikatutako erakundean. 

1956ean *Bible and Sword: England and Palestine from the Bronze Age to Balfour* argitaratu zuen, Palestinaren historiari buruzko lan bat.

Historia liburu horien artean bik Pulitzer saria jaso zuten, I. Mundu Gerraren abiatzeari buruzkoa bat (*The Guns of August*), eta Joseph Stilwell general estatubatuarraz eta Txinako II. Mundu Gerrako fronteaz bestea (*Stilwell and the American Experience in China).* 

Historia gradu ofizialik sekula erdietsi ez arren, iirakasle irakurlea izan zen Harvard Unibersitatean, eta ohorezko graduak jaso zituen hartan, eta baita ere Yale Unibersitatean,  New York Unibersitatean (NYU), Columbia Unibersitatean, Bostongoan eta Smith Collegen, besteak beste. Bere azken liburuak, *The First Salute* (1988), 17 aste zeramatzan The New York Times egunkariko salduenen zerrendan hil zenean. Amerikako Iraultzaren eta Estatu Batuen jaiaotzaren kontakizun bat zen, nazioarteko ikuspegian kokatua. Azalpen labur prosaiko batean, legeak esan nahi du iraganeko desastreak errazago gordetzen direnez historian, aro horiek izan zirena baino okerragoak direla pentsatzera eraman gaitzakeela. Izan ere, berak ere lagundu zuen pertzepzio horretan, legea definitu zuen liburuan, *A Distant Mirror* horretan, Erdi Aroko garai ilun bat deskribatu baitzuen, liburuaren azpitituluak nabarmendu bezala: *The Calamitous 14th Century,* kalamitatezko 14. mendea (liburuan deskribatutako kalamitateen artean, Izurri Beltza).

## Argitalpenak 
### Liburuak 
* *The Lost British Policy: Britain and Spain Since 1700.* London: United Editorial, 1938.  
* *Bible and Sword: England and Palestine from the Bronze Age to Balfour.* New York: New York University Press, 1956.  OCLC&nbsp;445506
* *The Zimmermann Telegram.* New York: Viking Press, 1958.  OCLC&nbsp;221110341  Nola sartu ziren AEBak I. Mundu Gerran, hori kontatzen du liburu honek, espioitza kasu baten eran kontatuta.
* *The Guns of August.* New York: Macmillan, 1962.  OCLC&nbsp;781625312
* *The Proud Tower: A Portrait of the World before the War, 1890–1914.* New York: Macmillan, 1966. ISBN&nbsp;0345405013
* *Stilwell and the American Experience in China, 1911–45* (1971)  
* *Notes from China.* New York: Collier, 1972. OCLC&nbsp;570634
* *A Distant Mirror: The Calamitous Fourteenth Century.* New York: Alfred A. Knopf, 1978. ISBN&nbsp;0394400267
* *Practicing History: Selected Essays.* New York: Alfred A. Knopf, 1981. ISBN&nbsp;0394520866
* *The March of Folly: From Troy to Vietnam.* New York: Knopf/Random House, 1984. ISBN&nbsp;0394527771
* *The First Salute: A View of the American Revolution.* New York: Knopf/Random House, 1988. ISBN&nbsp;0394553330

### Bestelako obrak 
* ''America's Security in the 1980s.* London: International Institute for Strategic Studies, 1982.
* *The Book: A Lecture Sponsored by the Center for the Book in the Library of Congress and the Authors’ League of America, Presented at the Library of Congress, October 17, 1979.* Washington, DC: Library of Congress, 1980.

## Sariak eta Aitortzak 
* 1963an, Pulitzer Saria.
* 1971ean, St. Louis Literary Award saria jaso zuen.
* 1972an, Pulitzer Saria.
* 1978an, Arte eta Zientzien Ameriketako Estatu Batuetako Akademia-ren kide hautatu zuten.
* 1979an, Arte eta Letren Akademia Amerikarreko lehen emakume presidente bihurtu zen. 1980an, AEBetako Historiako NationaL Book Award irabazi zuen. 
* 1980an, Tuchmanek National Endowment for the Humanities delakoaren Jefferson Konferentzia eman zuen, AEBetako gobernu federalaren ohorerik handiena giza zientzietan.
* Currier Houseko dorre bat, Radcliffe Collegeko lehen etxebizitza-dibisioa eta, orain, Harvard Collegekoa, Tuchmanen omenez izendatu zuten.
* Nazioarteko Ikasketen Elkarteko Nazioarteko Harreman Historikoen Atalak sari bat izendatu du Tuchmanen omenez, "Barbara W. Tuchman saria, graduondoko ikasle baten Nazioarteko Harreman Historikoetan paper onena izateagatik".

## Irudi galeria 

Fitxategi:William Shirer (Left), Barbara Tuchman (Center), and John Eisenhower at the Conference on Research and World War II and the National Archives, June 14-15, 1971.jpg
Fitxategi:Conference on Research on the Second World War. 64-NA-5035.jpg

## Erreferentziak 
## Kanpo estekak 
* Telebistako elkarrizketa Bill Moyersekin (1988)
* Autorea *MacDowell kolonian* sartzea
* Biografia *Liburutegi Birtual Juduan*
* Google Books-en zerrenda bibliografikoa
* *Emakume'' ospetsuei buruzko sarrera
* Nazioarteko Harreman Historikoen Atala
* Barbara W. Tuchman saria, graduondoko ikasle batek nazioarteko harreman historikoetan izan duen paper onenagatik